Sparebanken Norge Arena Kristiansand

Sparebanken Norge Arena Kristiansand, kjent under det tidligere navnet Sør Arena, er s hjemmebane og ligger i Torsvika på Lundsiden i Kristiansand i Agder. Selskapet Start Stadion AS som opprinnelig eide anlegget sammen med Sparebanken Sør, begjærte oppbud høsten 2013 etter å ha tapt en skattesak og hadde opparbeidet en gjeld på 107 millioner kroner. Av dette var 54 millioner gjeld til banken og 47 millioner til kommunen. I november 2013 ble det klart at Kristiansand kommune ønsket å ta over som eneeier.Start enig med kommunen om Sør Arena-leie, besøkt 2. april 2014

På fotballkamper er mulig tilskuerkapasitet 14 448, alle under tak.

Stadionet åpnet med kamp mot Viking 15. april 2007. Stefan Bärlin misbrukte sjansen til å bli første målscorer da han brant et straffespark etter 10 minutter, i stedet ble det Vikings Søren Berg som fikk denne æren mens Ygor Santiago ble Starts første målscorer på den nye hjemmebanen. 14 448 tilskuere overvar oppgjøret.

Arenanavnet, opprinnelig Sør Arena, ble offisielt endret til Sparebanken Sør Arena i 2014 og har sammenheng med et sponsorat fra Sparebanken Sør.Nå er navnebyttet et faktum, besøkt 2. april 2014 I mai 2025 ble det igjen navnebytte til Sparebanken Norge Arena Kristiansand, siden Sparebanken Sør og Sparebanken Vest fusjonerte og tok navnet Sparebanken Norge.Endrer navn til Sparebanken Norge Arena Kristiansand

 Fasiliteter 
Arenaen er bygd kun for fotball og til forskjell fra Starts gamle hjemmebane, Kristiansand stadion, er det ikke løpebaner mellom tribunene og gressmatta. Anlegget har 16 sponsorlosjer og gourmetrestaurant med kapasitet til 500 personer. Media har langt bedre arbeidsforhold enn på Kristiansand stadion.

Anlegget gir plass til Starts administrasjon, idrettsklubben, treningssenter og annen næringsvirksomhet. Spillerne og trenerne har også langt bedre arbeidsforhold enn før. Total er det 22 000 m² næringsarealer i anlegget.

Totale byggekostnader var opp mot 500 millioner kroner. Starts andel av dette var 250 millioner. Da planene ble godkjent i 2005 var kostnadene beregnet til 177 millioner kroner.

Underlag
Det var en til tider kontroversiell avgjørelse da bystyret i Kristiansand i  bestemte å bytte ut naturgresset med kunstgress.- Det er en skandale for norsk fotballDerfor legger Start kunstgress  Både spillere og NISO engasjerte seg for å få kommunen til å omgjøre vedtaket om å fjerne landets fineste underlag, uten at det hjalp.NISO prøver å stoppe kunstgresset på Sør Arena   28. mai ble Ernest Asante siste målscorer på ekte gress med et straffespark mot .Tok farvel med «Norges beste gressmatte» Deretter ble spillepausen under Fotball-EM brukt til å bytte ut gresset, og 30. juni sto det nye underlaget klart til kampen mot .

 Konsertarena 
Arenaen fikk sin ilddåp som konsertarena 26. juni 2007 da Elton John ankom for å opptre for over 20 000 tilskuere.
17. juni 2008 holdt Dolly Parton konsert for et publikum på ca. 8 000. I 2010 hadde a-ha en av sine avskjedskonserter der.

 Fakta  
 Kostnad: ca. 280 millioner kroner 
 Areal: 22 000 kvadratmeter
 Kapasitet: 14 448
 Eier: Kristiansand kommune
 VIP-restaurant: Plass til 500 personer
 16 sponsorlosjer
 Supporterbutikk
 Treningssenter
 Gode forhold for media
 Administrasjonslokaler for 
 To storskjermer inne på arenaen
 Moderne lydanlegg
 Storkiosker

Referanser

Eksterne lenker
 ikstart.no - Sør Arena, fakta
Sparebanken Sør Arena foto og video - Nordic Stadiums

Kategori:Fotballstadioner i Agder
Kategori:Idrettsanlegg i Kristiansand
Kategori:Idrettsklubben Start
Kategori:Byggverk fullført i 2007